b'\n_START_ARTICLE_\nKozjanska partizanska \xc4\x8deta\n_START_PARAGRAPH_\nKozjanska partizanska \xc4\x8deta, tudi Kozjanska \xc4\x8deta je bila slovenska partizanska \xc4\x8deta med drugo svetovno vojno._NEWLINE_Kozjanska \xc4\x8deta je nastala po zdru\xc5\xbeitvi partizanskih skupin, ki so pri\xc5\xa1le na Kozjansko v aprilu in maju 1942. Njene oboro\xc5\xbeene akcije in politi\xc4\x8dno delo aktivistov OF so spodbudile nastanek ve\xc4\x8djega \xc5\xa1tevila odborov OF in vklju\xc4\x8devanje doma\xc4\x8dinov v enoto. Zaradi izdaje je bila \xc4\x8deta 29. avgusta 1942 po bitki na Topolovem uni\xc4\x8dena. V septembru 1943 so ustanovili novo Kozjansko \xc4\x8deto, ki je izvajala manj\xc5\xa1e, zlasti preskrbovalne akcije. \xc4\x8ceta je delovala do srede meseca decembra, ko so iz nje ustanovili Kozjanski bataljon. V za\xc4\x8detku januarja 1944 so ustanovili novo Kozjansko \xc4\x8deto, katere komandir je postal Ivan Ro\xc5\xbeman. Ko je na Kozjansko pri\xc5\xa1la 14. divizija, ji je \xc4\x8deta dala vodnike in poskrbela za zdravljenje 15 ranjenecev. \xc4\x8ceta je kmalu narasla na ve\xc4\x8d kot 100 borcev, zato so iz nje 16. marca 1944 na Bohorju ustanovili nov Kozjanski bataljon pod poveljstvom I. Ro\xc5\xbemana.'